વડાપ્રધાન મોદીએ જણાવ્યું હતું કે સંયુક્ત રાષ્ટ્રનો ઉદભવ થયો ત્યારથી અત્યાર સુધીમાં દુનિયા બદલાઈ ગઈ છે. તેના સભ્ય દેશોની સંખ્યામાં વધારો થયો છે. સુરક્ષા સામેનો ખતરો વધુ જટિલ, અનિશ્ચિત બન્યો છે. ૨૦૦૪ પછીની આ પ્રથમ શિખર બેઠક હતી અને સંયુક્ત રાષ્ટ્ર મહાસભાની બેઠક બાદ યોજાઈ હતી. મોદીએ જણાવ્યું હતું કે સંયુક્ત રાષ્ટ્ર સુરક્ષા પરિષદમાં સુધારાની બાબત વૈશ્વિક ચર્ચાનો મુદ્દો છે, પરંતુ હજુ સુધી તેમાં કશું થયું નથી. તેમણે ઉમેર્યું હતું કે નિશ્ચિત સમયમર્યાદામાં સુરક્ષા પરિષદના સુધારા થાય તે મહત્વનું અને તાકીદનું કામ બની ગયું છે.